b'\n_START_ARTICLE_\nSobekhotep VIII.\n_START_SECTION_\nKronolo\xc5\xa1ki polo\xc5\xbeaj\n_START_PARAGRAPH_\nV drugi vrstici enajste kolone Torinskega seznama kraljev je ime Sekhem[...]re, ki se po mnenju egiptologov Kima Ryholta in Darrella Bakerja prebere Sekhemre Seusertawy, ki je nomen Sobekhotepa VIII. \xc4\x8ce je njuna trditev pravilna, je Sobekhotep VIII. vladal 16 let kot tretji faraon \xc5\xa0estnajste dinastije. Bil je neposredni naslednik faraona D\xc5\xbeehutija in predhodnik faraona Neferhotepa III. Povezave med temi tremi vladarji niso znane. Ryholt v svoji kronolo\xc5\xa1ki rekonstrukciji drugega vmesnega obdobja predpostavlja, da je Sobekhotep VIII. vladal od leta 1645 do 1629 pr. n. \xc5\xa1t., se pravi kmalu potem, ko je hi\xc5\xa1ka Petnajsta dinastija zasedla Nilovo delto in mesto Memfis  in strmoglavila Trinajsto dinastijo._NEWLINE_V starej\xc5\xa1ih \xc5\xa1tudijah egiptologov J\xc3\xbcrgena von Beckeratha in Labiba Habachija je Sobekhotep VIII. spadal v Trinajsto dinastijo.'